Tällä kertomuksella komissio ilmoittaa Euroopan parlamentille ja neuvostolle niistä komission delegoiduista asetuksista, jotka on otettu käyttöön tai jotka olisi otettava käyttöön ja joiden tarkoituksena on täydentää tai muuttaa viittauksia direktiivin liitteessä II vahvistettujen teknisten eritelmien 1.5, 1.8, 2.1, 2.2, 2.3, 2.4, 3.1, 3.2, 3.3 ja 3.4 kohdassa tarkoitettuihin standardeihin.

3.SIIRRETYN SÄÄDÖSVALLAN KÄYTTÄMINEN

A.CEN ja Cenelec ilmoittivat komissiolle 13. heinäkuuta 2017 päivätyllä kirjeellä ne standardit, joiden mukaisesti direktiivin 2014/94/EU liitteessä II olevassa 1.5, 1.8, 2.4 ja 3.1 kohdassa tarkoitettuja teknisiä eritelmiä olisi niiden mielestä täydennettävä tai muutettava. Kyseiset standardit ovat seuraavat:

·Standardia EN 62196–2 "Plugs, socket-outlets, vehicle connectors and vehicle inlets. Conductive charging of electric vehicles. Dimensional compatibility and interchangeability requirements for a.c. pin and contact-tube accessories’ sekä standardia IEC 60884-1 ‘Plugs and socket-outlets for household and similar purposes – Part 1: General requirements’ olisi sovellettava lataustehon ja/tai lataustavan mukaisesti L-luokan moottoriajoneuvojen latauspisteisiin. Tämä täydentäisi liitteessä II olevaa 1.5 kohtaa.

·Standardia EN 15869-2 ”Inland navigation vessels – Electrical shore connection, three phase current 400 V, up to 63 A, 50 Hz – Part 2: Onshore unit, safety requirements” olisi sovellettava sisävesialuksien maasähkön syöttöön. Tämä täydentäisi liitteessä II olevaa 1.8 kohtaa.

·Standardia EN ISO 17268 ”Gaseous hydrogen land vehicle refuelling connection devices” olisi sovellettava kaasumaisen vedyn tankkaukseen tarkoitettuihin liittimiin. Tällä muutettaisiin liitteessä II olevaa 2.4 kohtaa.

·Standardia EN ISO 20519 "Ships and marine technology - Specification for bunkering of liquefied natural gas fuelled vessels" olisi sovellettava sisävesi- ja merialuksiin. Tällä täydennettäisiin liitteessä II olevaa 3.1 kohtaa.

Kuultuaan komission kestävän liikenteen foorumin asiantuntijaryhmää ja ilmoitettuaan asiasta Euroopan parlamentille ja neuvostolle Euroopan komissio antoi 17. marraskuuta 2017 komission delegoidun asetuksen (EU) 2018/674 Euroopan parlamentin ja neuvoston direktiivin 2014/94/EU täydentämisestä siltä osin kuin kyse on L-luokan moottoriajoneuvojen latauspisteistä, sisävesialusten maasähkönsyötöstä ja vesiliikenteen nesteytetyn maakaasun tankkauspisteistä sekä mainitun direktiivin muuttamisesta siltä osin kuin on kyse kaasumaisen vedyn tankkaukseen tarkoitetuista moottoriajoneuvojen liittimistä.

Kyseisessä delegoidussa asetuksessa vahvistetaan seuraavat säännökset:

1)L-luokan sähköajoneuvoille varatut julkiset vaihtovirtalatauspisteet, joiden antoteho on enintään 3,7 kVA, on yhteentoimivuuden varmistamiseksi varustettava vähintään yhdellä seuraavista:

a.standardissa EN 62196-2 kuvaillulla tyypin 3a pistorasioilla tai ajoneuvon liittimillä (lataustapa 3)

b.standardin IEC 60884 mukaisilla pistorasioilla ja liittimillä (lataustapa 1 tai 2).

L-luokan sähköajoneuvoille varatut julkiset vaihtovirtalatauspisteet, joiden antoteho on suurempi kuin 3,7 kVA, on yhteentoimivuuden varmistamiseksi varustettava vähintään standardissa EN 62196-2 kuvailluilla tyypin 2 pistorasioilla tai ajoneuvon liittimillä.

2)Sisävesialusten maasähkönsyötön on oltava standardin EN 15869-2 ”Inland navigation vessels – Electrical shore connection, three phase current 400 V, up to 63 A, 50 Hz – Part 2: Onshore unit, safety requirements” mukainen.

3)Sisävesialuksille tai merialuksille tarkoitettujen nesteytetyn maakaasun tankkauspisteiden, jotka eivät kuulu nesteytettyjä kaasuja irtolastina kuljettavien alusten rakentamista ja varustamista koskevan kansainvälisen säännöstön (IGC-säännöstö) piiriin, on oltava standardin EN ISO 20519 mukaisia.

4)Kaasumaisen vedyn tankkaukseen tarkoitettujen moottoriajoneuvojen tankkausliittimien on oltava standardin EN ISO 17268 ”Gaseous hydrogen land vehicle refuelling connection devices” mukaisia.

B.Yksittäiset jäsenvaltiot ja Reinin navigaation keskuskomissio (RNKK) olivat pyytäneet 17. marraskuuta 2017 annetun komission delegoidun asetuksen (EU) 2018/674 päivittämistä ja täydentämistä, kun taas CEN ja Cenelec olivat 26. marraskuuta 2018 päivätyssä kirjeessä ilmoittaneet komissiolle maakaasun ja vedyn tankkausinfrastruktuurin standardoinnin uusista kehityssuunnista. Näiden pyyntöjen ja kyseisen kirjeen perusteella komissio antoi 13. elokuuta 2019 uuden delegoidun asetuksen, jolla kumotaan 17. marraskuuta 2017 annettu komission delegoitu asetus (EU) 2018/674 ja johon on sisällytetty edellä mainitut päivitykset ja täydennykset sekä maakaasun ja vedyn tankkausinfrastruktuurin standardoinnin uudet kehityssuuntaukset.

Kyseisellä komission delegoidulla asetuksella:

·täydennetään L-luokan moottoriajoneuvojen latauspisteisiin liittyvää 1.5 kohtaa sisällyttämällä siihen, lataustehosta ja/tai lataustavasta riippuen, seuraavat standardit:

o standardi EN 62196–2 "Plugs, socket-outlets, vehicle connectors and vehicle inlets. Conductive charging of electric vehicles. Dimensional compatibility and interchangeability requirements for a.c. pin and contact-tube accessories" ja

ostandardi IEC 60884-1 ‘Plugs and socket-outlets for household and similar purposes – Part 1: General requirements";